”Am spus și în zilele trecute că orice rezultat, oricât de mult nu ne-ar plăcea, dacă vine ca urmare a votului românilor, trebuie să fie un rezultat pe care îl respectăm. In turul unu am avut cea mai grea campanie pentru ca, asa cum se vede acum, lupta nu s-a dat intre candidatul PSD si candidatul ACL, batalia a fost pentru ca Elena Udrea să nu ocupe locul trei. 500.000 de oameni care au votat cu mine, in turul unu, vor face diferenta. Cu toate strategia extrem de bine coordonata impotriva mea, tot efortul aceasta a fost pentru ca astazi votantii Elenei Udrea sa nu faca diferenta. Cu toate acestea, acești votanți, oameni care au rămas și au votat cu mine, indiferent ce au auzit și indiferent ce au văzut, în această campanie electorală, sunt cei care vor conta in turul doi", a spus Elena Udrea.

Ponta, "reprezentantul baronilor". Iohannis - "atitudine duplicitară faţă de statul de drept"

Elena Udrea i-a criticat atât pe Victor Ponta, cât şi pe Klaus Iohannis. "A ajuns în turul II Victor Ponta, un candidat care reprezintă baronii locali, un candidat şi un politician care nu reprezintă statul de drept, un politician care fiind în fruntea guvernului a demonstrat că nu poate guverna România astfel încât românii să aibă un nivel de trai decent", a spus preşedinta PMP.

"A intrat si Iohannis, despre care am spus ca a riscat soarta dreptei in aceste alegeri, acceptand să participle la o competiţie, deşi nu are statutul clarificat, un candidat care a fugit de confruntarea cu mine şi care are faţă de statul de dept o atitudine duplicitară", a adăugat Udrea.

"Daca oamenii aceștia au fost atat de rationali, au avut atât de mult discernământ incat au putut sa inteleaga ce se intampla cu adevarat, și care este miza atacurilor la care am fost supusă, este evident ca vor sti exact ce au de făcut in turul doi al alegerilor prezidentiale. Am fost singurul candidat care s-a luptat cu PSD și cu Victor Ponta. Daca domnul Iohannis s-ar fi luptat pe jumatate din cat m-am luptat eu, cu PSD și cu Victor Ponta, in turul unu al alegerilor prezidențiale, cu siguranta ca diferenta dintre cei doi ar fi fost mai mică și ar fi fost mai ușor de învins PSD și Victor Ponta în turul doi. Am intrat in aceasta competitie spunand ca nu vor negocia nimic. Cred ca este arogant sa spui ca nu discuti cu nimeni si ca electoratul celorlalti candidati este obligat sa voteze cu tine.

PMP s-a nascut ca un partid anti-USL, este cel mai activ partid de opozitie, la PSD, a fost partidul care a avut, desi tanar fiind, cea mai dura si consistenta luptă cu PSD si cu Victor Ponta. De aceea electoratul PMP e cel mai anti-PSD si anti-Ponta electorat. De aceea, acest electorat sunt convinsa ca va vota asa cum ii cer valorile si principiile statului de drept, democratiei statului de drept, asa cum ii cer valorile si principiiile, pe care le-au susținut atunci cand au votat cu mine. Ii rog sa vina la vot. Este o responsabilitate pe care o avem cu totii, nu numai clasa politica, ii rog sa vina sa voteze in 16 noiembrie. Le cunosc orientarea, de aceea le spun ca votul de duminica trebuie sa fie un vot anti-Ponta. Eu am un singur vot: cu cine va vota Elena Udrea o să conteze doar pentru definirea mea ca om politic. Va conta, în schimb, enorm, cu cine va vota jumătate de milion de alegători care, în turul unu, au venit și au votat cu Elena Udrea. Voi vota conform atitudinii care mă definește”, a declarat Elena Udrea.